Burhanuddin Rabbani

Burhanuddin Rabbani (, Burhânuddîn Rabbânî; 1940ko irailaren 20a, Badakhshan probintzia, Afganistan – 2011ko irailaren 20a, Kabul, Afganistan) tajik etniako afganiar politikaria izan zen, Jamiat-e Islami alderdi islamistaren sortzaile eta liderra. Afganistango presidentea izan zen 1996-2001 bitartean. 

 Bizitza 
1996tik 2001era Afganistango presidentea izan zen, baina talibanak Kabulen sartu zirelarik ihes egin behar izan zuen. Ondoren talibanen aurka borrokatzen zen Iparraldeko Aliantzako burua izan zen. Irailaren 11ko atentatuen ostean, talibanak erorarazteko AEBetako eta NATOko indarrekin elkarlanean aritzea onartu zuen. Iparraldeko Aliantza luze gabe jabetu zen Kabulez eta 2001ko azaroaren 13an Rabbanik presidente kargua berreskuratu zuen. Urte bereko abenduaren 22an Hamid Karzairen eskuetan utzi zuen lehendakaritza.

2006an Karzairen aurkako Fronte Nazional Batua koalizioko buru bilakatu zen. 2011ko irailaren 20an, Kabulen egindako atentatu batean hil zutenBerria.info: Afganistango presidente ohi Rabbani hil dute.

 Erreferentziak 

 Kanpo estekak 
  Biografia afghan-web.com-en

Kategoria:Afganistango presidenteak
Kategoria:Afganistango suniak
Kategoria:Afganistango antikomunistak
Kategoria:Eraildako presidenteak